# Dagsorden generalforsamling i Dianalund Udviklings Råd

# tirsdag, den 7. marts 2023, kl. 19.00 til 21.00

# Lokale 3, Borgerhuset

## Dagsorden

1. Valg af mødesekretær og 2 stemmetællere

* Jacob Krüth er valgt til mødesekretær
* Stemmetællere vælges i forbindelse med valg til bestyrelsen efter behov

1. Valg af ordstyrer

* Bent Frederiksen er valgt
* Ordstyren konstaterede at generalforsamlingen er indkaldt rettidigt

1. Formandens beretning

* Formanden præsenterede bestyrelsen og deres tilknytning til undergrupper i DUR
* Formanden fortalte om det seneste års aktiviteter, herunder, Minigolf, Padeltennis, MÆRK Dianalund, Picnic koncerter, Flag gruppen, Fjernvarme, Naturgruppen, DUR event, Bosætning, Medlemsrekruttering en fordobling henover året og Helhedsplanmidlerne.
* Hele beretningen kan ses til sidst i dette referat.
* Spørgsmål fra salen, 100.000kr til naturgruppen, hvad skal de bruges til. Svar, etablering af vild natur i byen
* Formandens beretning er godkendt af forsamlingen.

1. Regnskab og budget

* Fastsættelse af kontingent for den kommende periode
* Bestyrelsen foreslår et fortsat kontingent på 75kr for almene medlemmer og 50kr for pensionister.
* Fra salen er der forslag om at holde fast i 75kr for alle medlemmer.
* Forslag fra salen, ”kan man betale kontant”, der er mange i byen som ikke er fortrolige med de elektroniske platforme.
* Bestyrelsens forsalg er godkendt
* Spørgsmål: tager naturgruppen ud og holder områderne. Svar, det skal afklares med kommunen.
* Spørgsmål: er det muligt at så blomster på plænearealet ved siden af borgerhuset. Svar, det er kommunens område.
* Hvad er de 100.000kr til naturgruppen sat af til. Claus Thygaard fra naturgruppen svarede på spørgsmålet, ”der skal laves naturvenlig beplantning ved indfaldsveje til Dianalund, blomsterbælte på Banen, foredrag om vand i haven, samt andre tiltag.”
* Kasseren fremlagde regnskab for 2022 og budget for 2023.
* Regnskabet kan ses på Dianalund.dk
* Regnskabet er godkendt af forsamlingen

1. Aktivitetsplan for 2023

* Formanden fremlagde aktivitetsplanen for 2023
* Padel tennis, etablering af baner
* Minigolf, model for køller og bolde samt indvielse
* Fjernvarme, sikre 65% tilslutning
* Reetablere DUR event gruppe
* Dianalund byfest lørdag 19. august 2023
* Etablering af infostander
* Revitalisere E-DUR netværket efter Corona nedlukning
* Picnic koncerter
* Naturgruppens forskønnelse i byområdet
* Fornyelse af hjemmesiden Dianalund.dk
* Spørgsmål fra salen, kan man ikke sikre at der er plads til fornyelse og fortsat afholdelse af Bas på banen. Svar, det vil vi gerne, der er dog et tungt godkendelsesforløb omkring et sådant arrangement
* Spørgsmål fra salen, kan man få biogas fremfor narturgas i byen? Svar, biogas kræver et biogasanlæg og et sådant er der ikke planer om.
* Spørgsmål fra salen, kan byfesten lægges sammen med centerets fest i september? Svar, i år er beslutningen at holde dem adskilt men dog med koordinering mellem centeret og DUR.
* Spørgsmål fra salen, hvordan kan vi inddrage de unge i aktiviteterne. Svar, DUR vil gerne inddrage alle i vores arrangementer.
* Aktivitetsplanen er godkendt af forsamlingen.

6. Indkomne forslag

* Ingen indkomne forslag

7. Valg til bestyrelse og suppleanter

* 2 borgermedlemmer, Anne Greve, Michael Bauer, begge modtager genvalg
  + Anne Greve og Michael Bauer er valgt af forsamlingen
* 1 erhvervsmedlem, Klaus Larsen, modtager genvalg
  + Klaus Larsen er valgt af forsamlingen
* 1 foreningsmedlem, Claus Thygaard, modtager ikke genvalg
  + Jonas Aabye stiller op og er valgt af forsamlingen
* Valg af suppleanter
  + Christian Carlsen vælges som suppleant
  + Thomas Grønquist vælges som suppleant

8. Valg af revisor og suppleant

* Sanne modtog genvalg
* Kasper vælges som revisor suppleant

9. Eventuelt

* Formanden takkede Claus Thygaard for mangeårigt arbejde i DUR

Ordstyren takkede for god ro og orden.

Årsberetning 2022/23 Dianalund Udviklingsråd

Præsentation af bestyrelsen. Iblandt os har vi fordelt en kontaktperson til undergrupperne, som jeg også vil nævne.

Næstformand og E-DUR repræsentant Henrik Henriksen. Kontaktperson for Picnickoncerterne og Padeltennis

Kasserer Henrik Salling. Kontaktperson for Fjernvarme

Sekretær og institutions repræsentant Jacob Knüth. MÆRK arrangør af Dianalund Byfest

E-DUR repræsentant Klaus Larsen. Kontaktperson for flagalléen.

Repræsentant for foreningerne Karin Dam Petersen og aktiv i Minigolf Golf Gruppen, MÆRK og Fjernvarme

Claus Thygaard - aktiv i Naturgruppen

Menigt medlem Michael Bauer - DURs repræsentant i Trafiksikkerhedsudvalget

Menigt medlem Anne Greve. Aktiv hvor der er behov for det.

Vore to suppleanter: Kasper og Kirsten, hvor Kirsten er aktiv i naturgruppen

Og jeg selv er formand og kontaktperson for Eventgruppen

Foråret gik med at få bestyrelsen konstitueret, overdragelse af formandsposten, få flagalléen på plads og arrangere MÆRK fest. Vi skulle også have en ny kasserer, og denne post blev skiftet to gange i løbet af 2022. Kort sagt; det var hektisk. Der er mange steder man skal oprettes, skifte password osv., så for at huske det hele, har jeg lavet et dokument for overdragelse, så det fremadrettet forhåbentlig bliver lettere for andre.

Vi har adskillige undergrupper, som er grundstenen i DUR. Uden jer ville der ikke være den udvikling i Dianalund, som der helst skal vedblive at være. Dianalund har et udviklingsråd - ikke et lokalråd. Dianalund skal vedblive at udvikle sig, så vores erhvervsliv kan forsørge sig, så vores butikker kan overleve, så folk bliver boende og så flere helst kommer til. Det er I alle sammen en del og for det skal der lyde et KÆMPE TAK.

**Minigolf**: Arbejdet med at renovere banerne er afsluttet og tilbage står at etablere et skur eller lign over det sted, hvor bolde og køller skal være til låns.

**Padeltennis:** Gruppen har arbejdet hårdt hele året med at samle penge fra sponsorer, fonde, sælge øl og vand ved picnickoncerterne, så beløbet kunne komme i hus. Det sidste tilskud kom fra DUR via Helhedsplansmidlerne. Også beliggenheden kom på plads efter flere mulige var i spil. Endelig har der været udfordringer med underlaget og i det hele taget synes gruppen, at det har været en meget bureaukratisk proces.

**MÆRK Dianalund**:  MÆRK blev afholdt over to dage med fritid og hobbyer og festen om lørdagen og Grundlovsdagsarrangement om søndagen. Det forløb godt, men vi manglede mennesker og derfor kom der et evalueringsmøde og efterfølgende et borgermøde, hvor alle kunne komme med input til kommende arrangement. Der blev nedsat en gruppe, der nu arbejder videre med MÆRK. Man har besluttet at flytte arrangementet bl.a. pga Grundlovsdag falder på en mandag, og den manglende politiske og folkelige opbakning.

Flagalléen blev serveret på et sølvfad til den nye bestyrelse og kunne allerede på første møde melde ja tak til 5.b på Holbergskolen. Aftalen er blevet forlænget for 6.b for året 2023

**Picnickoncerterne**: Blev i foråret lagt ind under DUR. Der blev afholdt fire velbesøgte koncerter og en Bas På Banen for de unge. Picnickoncerterne er til stor fornøjelse for mange i sommerferien.

**Flaggruppen**: Kontrakten gik til 5.b og de har trofast opsat flag i byen på flagdage. Kontrakten er fornyet for 2023 til 6.b. De står også for maling af flagstængerne.

**Fjernvarme**: DUR blev kontaktet af kommunen med ønske om at afholde et energimøde i slutningen af året med baggrund i de stigende energipriser. Mødet blev afholdt i starten af december, og her kom det frem at, efter grundige undersøgelser, er planen at der skal etableres fjernvarme i Dianalund. Der blev derfor taget initiativ til en fjernvarme-undergruppe, som blev etableret ved et møde i januar. Gruppen har arbejdet hårdt med endnu et oplysningsmøde, materialer og forskellige måder, hvorpå folk kan afgive interessetilkendegivelse. På nuværende tidspunkt mangler ca. 250 underskrifter.

**Skt. Hans i Børnehøjde**: DUR undersøgte om dette arrangement var givet videre efter corona, og spejderne holdt et fint og velbesøgt Skt. Hans i børnehøjde. Dermed er det ikke længere under DUR.

**Naturgruppen**: Formidler information og råd om vild natur. Kontakter grundejere med forslag om omlægning til vild natur. Uddelte gratis frøposer ved MÆRK.

**Event gruppen:** Har afholdt halloween og to storskærmsarrangementer ved VM i fodbold i hallen, hvor der blev uddelt over 600 gratis adgang billetter. Desværre var det kun omkring halvdelen der dukkede op. Sparekassen Sjælland/Fyn fonden var sponsor på skærmene. Da eventgruppen havde udfordringer var det et par stykker fra DURs bestyrelse der afholdt et vellykket fastelavnsarrangement med omkring 100 børn og tilsvarende voksne. Tak til sponsorer for opbakning: Sparekassen Sjælland/Fyn, Nordentoft Gulve, StraxByg og Coop365.

**Bosætningsgruppen**: Gruppen er ikke aktiv, men resultatet af tidligere års arbejde kom på print i en folder, som uddeles og trykkes af Sorø Kommune til uddeling fra ejendomsmæglere og offentlige instanser.

**Udviklingspuljen Sorø kommune:**

Bordebænkesæt og lydanlæg: DURs bestyrelse ansøgte og fik midler til 16 bordebæksæt og et lydanlæg. Dette er indkøbt og kommer til at sænke udgifterne ved at afholde Dianalund Byfest.

Infostander: DUR har sendt en ansøgning til Udviklingspuljen i Sorø kommune om en infostander, som skal stå i Centret. her kan opslag om arrangementer i byen og i centret slås op. Ansøgningen er desværre ikke blevet mødt, men indgår i 2. ansøgningsrunde til juni.

**Medlemstal:** Der var faldende medlemstal og det var en udfordring, som bestyrelsen har arbejdet med løbende. Medlemmer af bestyrelsen har stået ved et arrangement på skolen, ved storskærmsarrangement, Skt. Hans i børnehøjde, MÆRK og fastelavn. Medlemstallet pr 1. februar 2022 var lige under 100 og per 09.december 2022 på 384. Medlemstallet vil dog altid ligge lavt først på året inden folk får fornyet deres abonnement. DUR bestyrelsen har fået sat to betalingsmetoder op, så man kan tegne medlemskab med automatisk fornyelse via mobilepay eller kreditkort. 23. februar 2023 er medlemstallet 305.

**Helhedsplansmidler:** DUR blev bedt om at bruge de resterende midler fra Helhedsplanen. Fordelingen er som følger:

* Foldere til Dianaloopet er trykt og fordelt i byen 20.000,-
* Ekstra trin til scenen: 5000,-
* Bordebænkesæt  ved Petanque x 2 15.000,-
* Padel 250.000,-
* Færdiggørelse ved Petanque: 5000,-
* Bagtæppe 25.000,-
* Stige: 5000,-
* Storskærm: 15.000,-
* Naturgruppen: 100.000,-

**Aktivitetsplan 2023:**

* Padeltennis: Etablering af baner og overdragelse til DBK
* Minigolf: Opsættelse af kølle/bolde stativ og indvielse
* Fjernvarme: Nå de 65% tilslutning
* DUR Event: Reetablere gruppen og afholde Halloween og fastelavn, evt. andet?
* Dianalund Byfest: Afholde byfest 19. august (heldagsarrangement)
* Infostander: Forhåbentlig midler fra udviklingspuljen og etablering
* E-DUR: Reetablere et godt erhvervsnetværk
* Picnickoncerter: Afholde 4 picnickoncerter (Bas på Banen?
* Naturgruppen: Miniskov ved indfaldsveje for Helhedsplansmidler
* Foredrag v. naturformidler, Blomsterstriber privat og offentligt